Lituania promite să respecte cererea lui Donald Trump și să aloce anual între 5% și 6% din PIB pentru apărare
Lituania „se angajează să aloce” între 5% și 6% din PIB pentru apărare, începând de anul viitor și până în 2030, a declarat vineri ministrul de Externe, Kęstutis Budrys, într-o postare pe X. Războiul Rusiei în Ucraina a determinat NATO să își consolideze flancul estic, iar Donald Trump, care își începe luni al doilea mandat ca președinte al SUA, a cerut aliaților să își crească cheltuielile pentru apărare.